Brevdato: 10-05-2022

Sagsnr. 2022-10353

Akt id. 20012911

P. O. Box 1037

3900 Nuuk

Tel. (+299) 34 50 00

Fax (+299) 34 63 50

E-mail: oed@nanoq.gl

www.naalakkersuisut.gl

|  |
| --- |
| Departement for Sundhed  Att: Zaynab Naji, Fuldmægtig, Jurist  zana@nanoq.gl; pn@nanoq.gl; |

**Høringssvar fra Finans vedr. forslag til Inatsisartutlov om euforiserende stoffer**

Departementet for Finanser og Ligestilling har med tak modtaget udkast til forslag til Inatsisartutlov om euforiserende stoffer til kommentering.

Departementet har følgende kommentarer til selve lovforslaget:

* § 1 nr. 2 kunne eventuelt fortjene en præcisering, sådan at den bliver mere lig den tilsvarende danske bestemmelse (LBK nr. 1334 af 09/12/2019), hvor afgrænsningen specifikt er ”*medicinsk øjemed som led i lægelig behandling af personer for stofmisbrug*”.
* Sammenhængen mellem § 1, nr. 2, og § 2, stk. 2, er uklar. Eksempelvis har politiet og Toldfunktionen brug for at udlevere, modtage og besidde euforiserende stoffer til brug for træning af deres hunde. Sådanne aktiviteter kan næppe karakteriseres som medicinske eller videnskabelig. Et andet eksempel kunne være virksomheder indenfor råstof- eller fiskeindustrien som har brug for et eller flere af de stoffer, der er eller måtte blive optaget på listen til brug ved laboratorie undersøgelser eller fremstilling af varer.

I bemærkningerne til lovforslaget afsnit 5 er det uklart, om forslaget skønnes at have konsekvenser for folkesundheden eller ikke. Disse er vel reelt uafklarede hvad angår medicinske cannabisprodukter (§ 1 nr. 2), hvorfor en nærmere omtale af viden-grundlaget bag lovforslaget i de almindelige bemærkninger kunne være på sin plads.

Medicin er generelt gratis her i landet, i modsætning til de fleste andre lande. Det antages at lægeordinerede cannabisprodukter ligeledes skal være gratis. I (helt eller delvist) bekræftende fald, hvad skønnes merudgiften for Landskassen at blive?

Med venlig hilsen

Carl Henrik Marcussen, Specialkonsulent

Departementet for Finanser og Ligestilling

Direkte 34

chma@nanoq.gl